《寄平江王元俞治中并呈孟君复总管》
元代·方回

两玉人俱出相家，一时顿有富才华。
登楼赋咏追王粲，落帽风才致孟嘉。
未肯一茎生白发，相逢九日醉黄花。
苏台欲往何由得，独立吴山眺晚霞。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。